         R O M Â N I A
JUDEŢUL HUNEDOARA    
   MUNICIPIUL  BRAD
           P R I M A R
  Nr. 159/11829/20.10.2021
R E F E R A T  DE  A P R O B A R E
privind furnizarea energiei termice în sistem centralizat în scopul
 încălzirii locuinţelor din municipiul Brad

Având în vedere scăderea temperaturilor exterioare și prognoza meteo pentru perioada următoare care indică răcirea vremii, prin adresa nr. 4248/20.10.2021, înregistrată la Primăria Municipiului Brad sub nr.  12388/20.10.2021, S.C.  ”TERMICA BRAD” S.A. a solicitat aprobarea perioadei de furnizare a energiei termice pentru populație în municipiul Brad în sezonul rece 2021 - 2022.

Perioada de furnizare a energiei termice este corelată cu facilităţile care se acordă familiilor cu venituri reduse, prin efectul O.U.G. nr. 70/2011 privind măsurile de protecţie socială în perioada sezonului rece, actualizată, dar şi cu prevederile H.G. nr. 425/1994 de aprobare a Regulamentului de furnizare a energiei termice potrivit cărora furnizarea devine obligatorie dacă, timp de 3 zile consecutiv, între orele 18,00 – 6,00, se înregistrează valori medii zilnice de temperatură ale aerului exterior de  + 10 grade Celsius sau mai mici. 
De asemenea, intervalul propus pentru furnizarea energiei termice 01.11.2021 - 31.03.2022 se corelează şi cu prevederile O.G. nr. 36/2006 privind instituirea preţurilor locale de referinţă pentru energia termică furnizată populaţiei prin sisteme centralizate, actualizată, potrivit cărora în acest interval energia termică livrată populaţiei poate fi subvenţionată de la bugetul local.

Astfel, am inițiat prezentul proiect de hotărâre prin care am propus ca, începând cu data de 1 noiembrie 2021 până la data de 31 martie 2022, să se aprobe furnizarea energiei termice în sistem centralizat de către operatorul local de producere, transport şi distribuţie a energiei termice în scopul încălzirii locuinţelor din municipiul Brad, cu obligaţia acestuia de a efectua probele tehnologice înainte de începerea furnizării energiei termice.
Datele de 1 noiembrie 2021 și respectiv 31 martie 2022 pot fi modificate în funcție de temperaturile înregistrate la data pornirii, respectiv la data sistării furnizării energiei termice.
   Precizez că pentru sezonul rece 2021 – 2022 prețul energiei termice nu se modifică, acesta fiind cel aprobat prin Hotărârea Consiliului Local nr. 191/2021 privind aprobarea preţului local al energiei termice facturate populaţiei municipiului Brad în perioada sezonului rece și acordarea unei subvenții pentru acoperirea diferenței dintre acest preț și prețul de producere, transport, distribuție și furnizare a energiei termice livrate populației municipiului Brad.

În contextul celor de mai sus supun spre dezbatere și aprobare plenului Consiliului Local al Municipiului Brad proiectul de hotărâre în forma prezentată.


 În susţinerea propunerii mele invoc prevederile art. 6 alin.1 lit. g din O.U.G. nr. 70/2011 privind măsurile de protecție socială în perioada sezonului rece, cu modificările și completările ulterioare, precum şi ale art. 117 din H.G. nr. 425/1994 privind aprobarea Regulamentului pentru furnizarea şi utilizarea energiei termice. 

